નિર્ભયાનો ભાઇ સેનામાં જોડાવા માંગતો હતો. તેના સ્કૂલના ભણતર બાદ રાહુલ ગાંધીએ તેના ભણતરનો ખર્ચ ઉઠાવ્યો અને તેને રાયબરેલીમાં આવેલ ઇન્દિરા ગાંધી રાષ્ટ્રીય ઉડ્ડયન એકેડમીમાં આગળ ભણવા માટે મોકલ્યો. નિર્ભયાની માંએ જણાવ્યું કે આ દરમિયાન પણ રાહુલ ગાંધી ફોન કરીને તેના દિકરાને ક્યારેક પણ નાસીપાસ ન થવાની સલાહ આપતા હતા. એટલું જ નહીં પ્રિયંકા ગાંધી પણ વચ્ચે વચ્ચે નિર્ભયાના માતા-પિતાને ફોન કરી તેમના ખબર અંતર પૂછી લેતી હતી.